Komisijas paziņojums Eiropas Parlamentam un Padomei par daudzgadu finanšu shēmas (2007.–2013. gads) pārskatīšanu /* COM/2009/0171 galīgā redakcija */





[pic] | EIROPAS KOPIENU KOMISIJA | Briselē, 8.4.2009 COM(2009)171 galīgā redakcija KOMISIJAS PAZIŅOJUMS EIROPAS PARLAMENTAM UN PADOMEI par daudzgadu finanšu shēmas (2007.–2013. gads) pārskatīšanu Grozīts priekšlikums EIROPAS PARLAMENTA UN PADOMES LĒMUMS, ar ko groza 2006. gada 17. maija Iestāžu nolīgumu par budžeta disciplīnu un pareizu finanšu pārvaldību attiecībā uz daudzgadu finanšu shēmu KOMISIJAS PAZIŅOJUMS EIROPAS PARLAMENTAM UN PADOMEI par daudzgadu finanšu shēmas (2007.–2013. gads) pārskatīšanu Enerģētikas jomas projektu finansēšana Eiropas ekonomikas atveseļošanas plāna kontekstā (grozīts priekšlikums) Komisija 2008. gada 10. decembra priekšlikumā par finanšu shēmas pārskatīšanu attiecībā uz „Eiropas enerģētikas tīklu starpsavienojumu un platjoslas infrastruktūras projektu finansēšanu Eiropas ekonomikas atveseļošanas plāna kontekstā”[1] ierosināja paaugstināt finanšu shēmas saistību apropriāciju gada maksimālo apjomu 1.a pozīcijai par 3 000 miljoniem euro 2009. gadā un par 2 000 miljoniem euro 2010. gadā. Šis palielinājums bija jālīdzsvaro, samazinot saistību apropriāciju gada maksimālo apjomu 2. pozīcijai par 3 500 miljoniem euro 2008. gadā un par 1 500 miljoniem euro 2009. gadā saskaņā ar 23. punkta 2. daļu 2006. gada 17. maija Iestāžu nolīgumā par budžeta disciplīnu un pareizu finanšu pārvaldību[2]. Ņemot vērā pirmās apspriedes ar budžeta lēmējinstitūciju par iepriekšminēto priekšlikumu, Komisija 2009. gada 28. janvārī iesniedza priekšlikumu paketi, lai izstrādātu attiecīgo ieguldījumu juridisko pamatu[3]. Šie priekšlikumi ietvēra pirmo korekciju attiecībā uz Komisijas priekšlikumu par daudzgadu finanšu shēmas pārskatīšanu. Enerģētikas jomas projektu finansēšanai 1.a pozīcijas maksimālā apjoma palielinājuma summa būtu ierobežota līdz 3 500 miljoniem euro. Turklāt 2. pozīcijā tiktu darīti pieejami 1 500 miljoni euro, lai finansētu platjoslas interneta attīstīšanu lauku apvidos un stiprinātu darbības saistībā ar „jaunajiem uzdevumiem”, kas definēti kopējās lauksaimniecības politikas 2003. gada reformas vidusposma izvērtēšanas („veselības pārbaudes”) kontekstā, ko jāīsteno Eiropas Lauksaimniecības fondam lauku attīstībai. Pēc turpmākām apspriedēm Eiropas Parlaments, Padome un Komisija 2009. gada 2. aprīļa trīspusējās sarunās vienojās par paketes finansēšanu šādā veidā[4]. 1. Pakete, kuras mērķis ir nodrošināt papildu stimulu ekonomikai un uzlabot energoapgādes drošību, sasniedz 5 000 miljonus euro pašreizējās cenās. 2. Enerģētikas jomas projektu finansēšanai finanšu shēmas 1.a pozīcijā tiks darīti pieejami 3 980 miljoni euro — 2 000 miljoni euro 2009. gadā un 1 980 miljoni euro 2010. gadā. 3. Turklāt 2. pozīcijā tiks darīti pieejami 1 020 miljoni euro, lai finansētu platjoslas interneta attīstīšanu lauku apvidos un stiprinātu darbības saistībā ar „jaunajiem uzdevumiem”, kas definēti „veselības pārbaudes” kontekstā. 4. Kopējās summas (5 000 miljonu euro) finansēšana tiks nodrošināta pēc iespējas ātrāk. 5. 2009. gada maksimālo apjomu 1.a pozīcijā palielinās par 2 000 miljoniem euro, ko līdzsvaros, par tādu pašu summu samazinot 2009. gada maksimālo apjomu 2. pozīcijā, atbilstoši Iestāžu nolīguma 21., 22. un 23. punktam. Turklāt 2009. gada budžetā lauku attīstībai tiks piešķirti papildus 600 miljoni, lai finansētu platjoslas interneta attīstīšanu un stiprinātu darbības, kas saistītas ar „jaunajiem mērķiem”. Daudzgadu shēma tiks pārskatīta, un vienlaikus tiks veikti attiecīgi grozījumi 2009. gada budžetā, pamatojoties uz pašreizējo Komisijas grozīto priekšlikumu un 2009. gada budžeta grozījuma provizorisko projektu. 6. Atlikušās summas (2 400 miljoni euro) finansējumu nodrošinās ar kompensācijas mehānisma palīdzību 2010. gada budžeta procedūras saskaņošanā, izmantojot visus budžeta līdzekļus, kas paredzēti tiesiskajā regulējumā. Vajadzības gadījumā finansējums jānodrošina, vēlākais, 2011. gada budžeta procedūras saskaņošanā. 7. Eiropas Parlaments, Padome un Komisija izskatīs visus pieejamos līdzekļus, ko var izmantot kompensēšanai. 8. Pirms apsvērt 2. pozīcijā pieejamās summas izmantošanu tiks piešķirti 4520 miljoni euro, lai finansētu platjoslas interneta attīstīšanu un stiprinātu darbības saistībā ar „jaunajiem uzdevumiem”, kas definēti 2010. gada „veselības pārbaudes” kontekstā. 9. Lai kompensētu summu 1 980 miljonu euro apmērā, līdz 2009. gada maksimālajam apjomam tiks izmantotas atlikušās rezerves, kā arī 2010. un 2011. gadā pieejamās rezerves (pienācīgi ņemot vērā Iestāžu nolīguma 13. punktu) un, vajadzības gadījumā, visas citas finansiālās iespējas, tostarp 2011. gadam pieejamās rezerves. Kompensācijas mehānisms neietekmēs komplēmuma programmām paredzētos finanšu piešķīrumus un ikgadējo budžeta procedūru. 10. Kopējais 2007.-2013. gada finanšu shēmas maksimālais apjoms netiks pārsniegts. Pašreizējais grozītais priekšlikums attiecas uz 2007.-2013. gada finanšu shēmas pārskatīšanu, kas paredzēta kā pirmais solis saistībā ar iepriekšminēto vienošanos par finansējumu, kas panākta starp trim iestādēm. Pašreizējā 2009. gada 2. pozīcijas rezerve ir 3 517 miljoni euro. Ņemot vērā to, ka 2. pozīcijā ir ierosināts izmantot 600 miljonus euro platjoslas infrastruktūras attīstīšanai un „jaunajiem uzdevumiem” saistībā ar „veselības pārbaudi”, kā arī to, ka maksimālo apjomu paredzēts samazināt par 2 000 miljoniem euro, rezerve, kas pieejama līdz 2009. gada maksimālajam apjomam 2. pozīcijā, ir vairāk nekā 900 miljoni euro. Tā tiek uzskatīta par pietiekamu rezervi, lai ļautu pārvarēt neparedzētus notikumus lauksaimniecības nozarē. Jebkurā gadījumā Komisija ir apņēmusies veikt visus atbilstīgos pasākumus, lai nodrošinātu, ka tiek ievēroti pieņemtie lēmumi par KLP izdevumiem un to finansēšanu, tostarp vienošanās par KLP „veselības pārbaudi”. Attiecībā uz maksājumu apropriācijām Iestāžu nolīguma 23. punkta ceturtajā daļā ir noteikts, ka veicot jebkādu pārskatīšanu, jāsaglabā atbilstīga attiecība starp saistībām un maksājumiem. Maksājumu apropriāciju gada maksimālais apjoms jāpielāgo, pamatojoties uz maksājumu profiliem, kas paredzēti papildu saistībām 1.a pozīcijā, un maksājumu samazināšanu atbilstoši 2. pozīcijas maksājumu apropriāciju samazinājumam 2009. gadā (2 000 miljoni euro). Attiecībā uz 1 020 miljoniem euro, kas paredzēti, lai attīstītu platjoslas internetu lauku apvidos un stiprinātu darbības saistībā ar „veselības pārbaudes jaunajiem uzdevumiem”, maksājumu apropriāciju maksimālā apjoma palielinājums nav paredzēts. Turpmākajā tabulā sniegts kopsavilkums par ierosinātajām izmaiņām attiecībā uz finanšu shēmas saistību un maksājumu apropriāciju maksimālo apjomu. Summas ir izteiktas pašreizējās cenās. [pic][pic] Kopumā pārskatīšana neietekmēs pašreizējās cenās izteikto saistību un maksājumu apropriāciju kopējo maksimālo apjomu. Iepriekšminētās izmaiņas ir atspoguļotas turpmākajā finanšu shēmas tabulā (summas izteiktas pašreizējās cenās), kurā iekļauta finanšu shēmas tehniskā korekcija 2010. gadam atbilstoši nacionālā kopienākuma (NKI) izmaiņām saskaņā ar Iestāžu nolīguma 16. punktu[5]. Oficiālajā lēmumā par finanšu shēmas pārskatīšanu jāatsaucas uz pamattabulu, par kuru panākta vienošanās Iestāžu nolīgumā un kas izteikta 2004. gada pastāvīgajās cenās. Pašreizējās cenās izteiktās summas tādējādi jāpārrēķina 2004. gada cenās, pamatojoties uz fiksētu deflatoru 2 % gadā, kā tas noteikts Iestāžu nolīguma 16. punktā. [pic] Grozīts priekšlikums EIROPAS PARLAMENTA UN PADOMES LĒMUMS, ar ko groza 2006. gada 17. maija Iestāžu nolīgumu par budžeta disciplīnu un pareizu finanšu pārvaldību attiecībā uz daudzgadu finanšu shēmu EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību[6] un jo īpaši tā 21. punktu, 22. punkta pirmo un otro daļu un 23. punktu, ņemot vērā Komisijas priekšlikumu[7], tā kā: (1) Saistībā ar Eiropas Ekonomikas atveseļošanas plānu infrastruktūras modernizēšanai un solidaritātei enerģētikas jomā Eiropas Parlaments, Padome un Komisija 2009. gada 2. aprīļa trīspusējās sarunās vienojās par enerģētikas jomas un platjoslas interneta projektu finansēšanu, kā arī par darbību stiprināšanu saistībā ar „jaunajiem uzdevumiem”, kas definēti kopējās lauksaimniecības politikas 2003. gada reformas vidusposma izvērtēšanas („veselības pārbaudes”) kontekstā[8]. Lai varētu veikt finansēšanu, pirmkārt, ir nepieciešams pārskatīt daudzgadu finanšu shēmu 2007.-2013. gadam saskaņā ar Iestāžu nolīguma 21., 22. un 23. punktu, tā lai 2009. gada saistību apropriāciju maksimālo apjomu 1.a pozīcijai palielinātu par 2 000 miljoniem euro pašreizējās cenās. (2) 1.a pozīcijas maksimālā apjoma palielinājumu pilnībā līdzsvaros, samazinot 2009. gada saistību apropriāciju maksimālo apjomu 2. pozīcijai par 2 000 miljoniem euro. (3) Lai saglabātu atbilstīgu attiecību starp saistībām un maksājumiem, tiks pielāgots maksājumu apropriāciju gada maksimālais apjoms. Pielāgojums būs neitrāls. (4) Attiecīgi ir jāgroza Iestāžu nolīguma par budžeta disciplīnu un pareizu finanšu pārvaldību I pielikums[9], IR NOLĒMUŠI ŠĀDI. Vienīgais pants Iestāžu nolīguma par budžeta disciplīnu un pareizu finanšu pārvaldību I pielikumu aizstāj ar šā lēmuma pielikumu. Briselē, […] Eiropas Parlamenta vārdā — Padomes vārdā — priekšsēdētājs priekšsēdētājs PIELIKUMS [pic] [1] COM(2008)859 galīgā redakcija/2. [2] OV C 139, 14.6.2006., 1. lpp. [3] Paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu Komitejai „Šodienas ieguldījums rītdienas Eiropā”, COM(2009) 36 galīgā redakcija. Priekšlikums Eiropas Parlamenta un Padomes regulai, ar ko izveido programmu, lai palīdzētu ekonomikas atveseļošanai, kas nodrošinātu Kopienas finansiālu palīdzību projektiem enerģētikas jomā, COM(2009) 35 galīgā redakcija. Priekšlikums Padomes Regulai, ar ko groza Regulu (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA). Priekšlikums Padomes lēmumam, ar kuru groza Lēmumu 2006/493/EK, ar ko nosaka Kopienas atbalsta apjomu lauku attīstībai no 2007. gada 1. janvāra līdz 2013. gada 31. decembrim , tā sadalījumu pa gadiem un minimālo apjomu, kas jākoncentrē reģionos, kuri ir tiesīgi saņemt atbalstu saskaņā ar konverģences mērķi, COM(2009) 38 galīgā redakcija. [4] Vienošanās tiek formulēta deklarācijas veidā, kuru pievieno Iestāžu nolīgumam par budžeta disciplīnu un pareizu finanšu pārvaldību. Projekti, par kuriem var saņemt Kopienas atbalstu, ir norādīti attiecīgajos tiesību aktos. [5] Komisijas 2009. gada 1. aprīļa paziņojums Eiropas Parlamentam un Padomei par finanšu shēmas tehnisko korekciju 2010. gadam atbilstoši nacionālā kopienākuma (NKI) izmaiņām, COM(2009) 148 galīgā redakcija. [6] OV C 139, 14.6.2006., 1. lpp. [7] COM(2008) 859 galīgā redakcija/2, kurā grozījumi izdarīti ar COM(2009) … galīgā redakcija. [8] COM(2008) 800. [9] Šim nolūkam skaitļus minētajā nolīgumā pārrēķina 2004. gada cenās.